**Muzej grada Zagreba**

**Opatička ulica 20**

**10000 Zagreb**

Temeljem članka 33. Statuta Muzeja grada Zagreba, Muzeja grada Zagreba raspisuje

**NATJEČAJ**

**PRODUCENT/ICA PROGRAMA U MUZEJU**

**Uvjeti za zasnivanje radnog odnosa:**

- završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, odnosno studij kojim je stečena visoka stručna sprema, s prednošću područja društvenih znanosti, polje: informacijske i komunikacijske znanosti, umjetničke znanosti: polje primijenjenih umjetnosti ili humanističkih znanosti

* najmanje 3 godine radnog iskustva u muzejskoj ustanovi ili produkciji što uključuje iskustvo rada u stručnim i koordinacijskim poslovima
* znanje engleskog jezika ili drugog svjetskog jezika minimalno na razini B2 prema Zajedničkom europskom referentnom okviru za jezike
* poznavanje rada na programima u Microsoft Office programskom paketu

**Opis poslova radnog mjesta:**

- u suradnji s ravnateljem, pomoćnikom ravnatelja te autorima projekata i programa izrađuje godišnji plan produkcije muzejskih programa

- izrađuje terminski plan aktivnosti za svaki program i brine o njegovoj provedbi

- u dogovoru s autorima projekata i programa koordinira poslove s vanjskim suradnicima i partnerima

- koordinira, a po potrebi provodi narudžbu materijala, usluga i opreme potrebnih za tehničku izvedbu stalnog postava i postava povremenih izložbi te za realizaciju drugih programa

- odgovara za racionalno korištenje resursa prilikom izvedbe stalnog postava, postava povremenih izložbi te realizacije drugih programa

- prati tijek realizacije izložbenih programa te usklađuje rad zaposlenika angažiranih na poslovima tehničke izvedbe stalnog postava, postava povremenih izložbi i drugih programa

- surađuje s autorima u svim segmentima produkcije izložbenog projekta (koordinira poslove restauracije, čišćenja i opremanja izložaka, organizira snimanje predmeta za izložbu, organizira dostavu materijala i opreme potrebnih za izvedbu postava)

- u suradnji s tajnikom Muzeja obavlja (po potrebi koordinira) poslove u vezi s posudbom predmeta za izložbe

- u dogovoru s autorima koordinira i usklađuje poslove voditelja marketinga i voditelja odnosa s javnošću radi povećanja vidljivosti programa ili projekta

- koordinira poslove snimanja (foto, video) tijeka realizacije stalnog postava, povremenih izložbi i drugih programa za potrebe muzejske dokumentacije i za potrebe objavljivanja na mrežnim stranicama i na društvenim mrežama

- u suradnji s autorom izložbe i voditeljem odnosa s javnošću surađuje u poslovima organiziranja svih popratnih događanja (predavanja, koncerti, okrugli stolovi, radionice, predstavljanje publikacija i drugo)

- koordinira produkcijske poslove edukacijskih programa koji zahtijevaju prostorne prilagodbe i intervencije

- koordinira organizacijske i tehničke poslove realizacije gostujućih izložbi u Muzeju

- organizira ili sudjeluje u pripremi i koordinaciji stručnih skupova i konferencija u organizaciji Muzeja

- o provedenim produkcijskim poslovima izrađuje izvještaje za ravnatelja i za druga tijela (Stručno vijeće, Upravno vijeće i drugo)

- sudjeluje u realizaciji projekata s domaćim i inozemnim partnerima

- stručno se usavršava sudjelovanjem na radionicama, stručnim i znanstvenim skupovima i konferencijama

- izrađuje i parafira dokumente iz svog djelokruga rada

- po potrebi sudjeluje u radu Stručnog vijeća Muzeja

- sudjeluje u radu stručnih povjerenstava i drugih tijela u Muzeju ili izvan njega ako je u njih službeno imenovan ili izabran

- obavlja i druge poslove utvrđene Zakonom o muzejima, Statutom i drugim općim aktima Muzeja, prema nalogu ravnatelja, a u domeni svoje struke, obrazovanja i stručnih kompetencija

**-** odgovara ravnatelju i pomoćniku ravnatelja.

Na natječaj se pod ravnopravnim uvjetima mogu javiti osobe oba spola, a izrazi u muškom rodu koji se koriste u ovom javnom natječaju uporabljeni su neutralno i odnose se na muške i ženske osobe.

U prijavi na natječaj potrebno je navesti osobne podatke podnositelja prijave (ime i prezime, adresu stanovanja, broj telefona te adresu elektroničke pošte). Prijava se podnosi na hrvatskom jeziku te je istu potrebno vlastoručno potpisati.

Uz vlastoručno potpisanu prijavu za natječaj kandidati su dužni priložiti:

1. životopis
2. preslika diplome
3. dokaz o znanju engleskog jezika ili drugog svjetskog jezika minimalno na razini B2 prema Zajedničkom europskom referentnom okviru za jezike
4. elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje ne starije od 3 mjeseca
5. uvjerenje nadležnog suda da se protiv kandidata ne vodi kazneni postupak ili sustavom e-Građani da se protiv kandidata ne vodi kazneni postupak koje ne smije biti starije od 15 dana od podnošenja prijave
6. rodni ili vjenčani list za kandidate kojima osobni podaci nisu identični priloženim dokumentima
7. dokazi o pravu prednosti pri zapošljavanju, ukoliko se pozivaju na to pravo.

Povjerenstvo za provedbu natječaja kroz intervju s kandidatima utvrdit će interese, profesionalne ciljeve i motivaciju kandidata za obavljanje poslova određenog radnog mjesta.

Poziv na razgovor, prijavljeni kandidati dobiti će putem e-maila.

Ukoliko se kandidat ne pojavi na razgovoru, smatra se da je povukao prijavu.

Kandidat koji se poziva na pravo prednosti pri zapošljavanju prema posebnim propisima dužan je u prijavi na natječaj priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17,98/19 i 84/21) uz prijavu na natječaj dužan je priložiti osim dokaza o ispunjavanju traženih uvjeta i sve potrebne dokaze iz članka 103. Zakona o hrvatskim braniteljima iz Domovinskog rata i članovima njihovih obitelji, dostupne na poveznici Ministarstva hrvatskih branitelja [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata (»Narodne novine« br. 84/21) uz prijavu za natječaj dužan je priložiti osim dokaza o ispunjavanju traženih uvjeta i sve potrebne dokaze iz članka 49. Zakona o civilnim stradalnicima iz Domovinskog rata, dostupne na poveznici Ministarstva hrvatskih branitelja <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) uz prijavu na javni natječaj dužan je, pored dokaza o ispunjavanju traženih uvjeta, priložiti i dokaz o invaliditetu.

Nepotpune i nepravodobne prijave neće se razmatrati.

Potpunom prijavom smatra se ona koja sadrži sve podatke i priloge navedene u natječaju.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja, ne smatra se kandidatom u povodu natječaja o čemu joj se dostavlja pisana obavijest na adresu stanovanja ili elektroničke pošte koju je naznačila u prijavi.

Rok za podnošenje prijave je 10 (deset) dana od dana objave natječaja.

Prijave na natječaj s potrebnom natječajnom dokumentacijom podnose se u zatvorenoj omotnici, preporučeno ili neposredno , na adresu Muzeja: Muzej grada Zagreba, Opatička ulica 20, 10 000 Zagreb, s naznakom **»Natječaj Producent/ica programa u muzeju – ne otvarati«**.

Prijave na natječaj moguće je podnijeti i elektronički putem na e-mail: natjecaj@mgz.hr

O rezultatima javnog natječaja kandidati će biti obaviješteni u roku od 45 (četrdesetpet) dana od dana isteka roka za podnošenje prijava.

Odluka o rezultatima bit će objavljena na mrežnim stranicama sukladno članku 10. stavku 1. točki 10. Zakona o pravu na pristup informacijama (Narodne novine broj 25/13 i 85/15).

Osobni podaci podnositelja prijave dostupni iz prijave, kao i osobni podaci dostupni iz gore navedenih priloga uz prijavu na natječaj, prikupljaju se i obrađuju isključivo za potrebe provedbe javnog natječaja.

Prijavom na natječaj kandidati su izričito suglasni da Muzej grada Zagreba i Grad Zagreb kao voditelji obrade mogu prikupljati, koristiti i dalje obrađivati podatke u svrhu provođenja natječajne procedure, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) SL EU L119, i Zakona o provedbi Opće uredbe o zaštiti podataka (Narodne novine broj 42/18).

Natječaj traje od 08.01.2025. do 18.01.2025. godine.

 ravnateljica Muzeja grada Zagreba

 dr. sc. Aleksandra Berberih Slana